Лојд Кели

**Лојд Касиус Кели** (роден на 6 октомври 1998, во Бристол) е англиски фудбалер,  на Јувентус.

## Биографија
Роден во Англија, Кели има јамајканско потекло. 

Тој има постара сестра, Мери, и помлад брат, Маркус, од кои од 6-годишна возраст живеел одвоено, додека тројцата биле во три различни згрижувачки семејства во период од 12 години.

## Технички карактеристики
Опремен со добри атлетски предиспозиции, Кели е централен одбранбен играч, кој може да игра и како лев бек доколку е потребно.

## Клупска кариера
Својата кариера, Кели ја започнал во Бристол Сити на кои му се приклучил на 12-годишна возраст откако бил забележан како игра за локалниот тим Бристол Централ. Растејќи низ младинските категории во клубот, тој го имал своето деби за првиот тим на 8 август 2017 година, во победата со 5-0 над  во Лига купот. На 23 декември 2017 против Квинс Парк Ренџерс, Кели го имал својот прв првенствен натпревар како стартер, а само три дена подоцна го постигнал својот прв гол во првенството во натпревар против Рединг. Откако во првата професионална година играл само повремено, во втората сезона тој добил повеќе простор, забележувајќи (во сите натпреварувања) 34 настапи, и еден гол, постигнат на 18 септември 2018 година во поразот од 4-2 против Вест Бромвич Албион.

На 18 мај 2019 година, тој бил купен за речиси 15 милиони евра од . Тој го имал своето деби за *„црешите“* на 25 септември, во натпреварот од Лига купот, загубен со 2-0 од Бартон Албион, додека по долго чекање - меѓудругото и поради физички проблеми - на 24 јуни 2020 година, го направил своето деби во Премиер лигата во поразот со 1-0 од Вулверхемптон Вондерерс, заменувајќи го Џек Стејси за последните минути од натпреварот. Сепак, на крајот од  сезоната 2019-2020 Борнмут испаднал од Премиер лигата во Чемпионшип, ниво во кое Кели блеснал во дресот на Бристол Сити и одново ќе се промовира себеси како лидер на одбраната на својот тим: во следните две сезони, тој бил еден од главните играчи на Борнмут, за конечно во сезоната 2021-2022 да му помогне на клубот да се врати во Премиер лигата. Истата сезона, тој одиграл важна улога во непобедливиот старт на *„црешите“* од 14 натпревари (започнувајќи го секој од тие натпревари) со што бил израмнет клупскиот рекорд за непобедливост од 1961 година, а подоцна бил назначен и за капитен на клубот по заминувањето на Стив Кук.

Откако станал слободен играч, на 13 јуни 2024, Кели му се приклучил на Њукасл Јунајтед предводен од Еди Хау (неговиот поранешен тренер од Борнмут). На 3 февруари 2025 година, тој се преселил во  на платена позајмица, со можна обврска за откуп на крајот од сезоната. Четири дена подоцна, тој го имал своето деби со *„бјанконерите“* и во исто време во Серија А во победата од 2-1 на гости против , влегувајќи во игра на местото на Николо Савона на полувремето. На 11 февруари го имал своето деби во Лигата на шампионите, како и својот прв старт за својот нов тим, во победата од 2-1 на домашен терен против ПСВ Ајндховен. На 6 јуни 2025 година, тој дефинитивно бил откупен од Јувентус. На 18 јуни, тој, исто така, го имал своето деби на Светското клупско првенство 2025 ​​во победата од 5-0 над екипата од емиратите , играјќи го целиот турнир како стартер до елиминацијата на *„бјанконерите“* во осминафиналето.

На 13 септември 2025 година, тој го постигнал својот прв гол во Серија А, отворајќи го резултатот во победата со 4-3 во Дербито на Италија против Интер. Три дена подоцна, тој повторно ја сместил топката во мрежата постигнувајќи го својот прв гол во Лигата на шампионите, со што го израмнил резултатот на 4-4 (што бил и конечниот) длабоко во судиското продолжение од натпреварот против Борусија Дортмунд.

## Репрезентативна кариера
Тој играл за репрезентацијата на Англија под 20 години во периодот 2017-2018.

Во 2019 година бил повикан во англиската репрезентација под 21 година за Европското првенство во категоријата. На истиот настан учествувал и во 2021 година.

## Статистика
### Клупска статистика
*Статистиката е ажурирана на 28 април 2025.*

## Наводи

## Надворешни врски

* Лојд Кели на soccerway 
* Лојд Кели на transfermarkt 
* Лојд Кели на espn 
* Лојд Кели на whoscored 

Категорија:Англиски фудбалери
Категорија:Фудбалери на ФК Бристол Сити
Категорија:Фудбалери на АФК Борнмут
Категорија:Фудбалери на ФК Њукасл Јунајтед
Категорија:Фудбалери на ФК Јувентус
Категорија:Фудбалери во Серија А
Категорија:Родени во 1998 година
Категорија:Живи луѓе